Lazdininkai
Lazdininkai – gatvinis kaimas Kretingos rajono savivaldybėje, prie kelio  2309  Palanga–Lazdininkai  ir kelio į Šventąją kryžkelės, 5 km į pietvakarius nuo Darbėnų. Seniūnaitijos centras. Stovi Lazdininkų Prisikėlusio Kristaus koplyčia. Žymiausi objektai: Senovinės kapinės su XIX a. pabaigos – XX a. pradžios koplytėlėmis. Etnografinės XVIII a. – XIX a. sodybos. XX a. architektūros paminklas – vėjo malūnas. Į šiaurę yra Lazdininkų tvenkinys.